cyanic-selkie/wikianc huggingface dataset:
Stradivarius (Inditex)
Stradivarius era unha marca de roupa propiedade da familia Triquet. En 1999 Inditex merca o 90,05% da empresa por 18.000 millóns de pesetas e en 1995 o 9,95% restante por 15 millóns de euros. Ten 699 tendas en 47 países. A súa roupa está dirixida a mulleres novas de entre 15 e 30 anos.
O Campo da Eirexe
O topónimo galego O Campo da Eirexe pode referirse a:
Pierre Benoit
Traxectoria
En 1929 a Société des gens de lettres elixiu a Benoit como o seu presidente e en 1931 a Academia Francesa elixiuno como novo membro. Durante o réxime de Vichy, a pesar das simpatías por Pétain, non colaborou co réxime debido ó nacionalismo antialemán de Benoit, e este retirouse ás súas terres de Quercy. Detido en 1944 por colaboracionista foi liberado seis meses despois libre de toda sospeita pero prohibíronlle publicar durante dous anos. Por intervención de Jean Paulhan e Louis Aragon o seu nome retirouse da lista negra.
Gustavo VI Adolfo
Primeiros anos
esquerda|miniatura|250px|Os reis paseando por Estocolmo.280px|miniatura|Gustavo Adolfo e Luísa de Suecia, nos primeiros anos do seu mandato. Gustavo Adolfo naceu o 11 de novembro de 1882, fillo de Gustavo e Vitoria, naquel momento príncipes herdeiros de Suecia e Noruega. Ao seu nacemento outorgóuselle o título de duque de Escania. Parte da súa infancia pasouna no castelo da illa de Mainau, a residencia dos seus avós maternos en Alemaña, e na residencia da súa avoa materna, a raíña Sofía, o Palacio de Ulriksdal.
Reinado
Cando contaba con 90 anos, o rei enfermou seriamente en agosto de 1973. A súa saúde atopábase bastante minada como resultado de varias afeccións: pneumonía, úlcera gástrica, fibrilación auricular e insuficiencia renal. Faleceu o 15 de setembro de 1973 no hospital de Helsingborg, rodeado dos seus familiares máis achegados. A data de falecemento do rei coincidiu cunha época turbulenta en Suecia, na que se inclúe o roubo de Norrmalmstorg e a fin das campañas políticas rumbo ás eleccións parlamentarias. Foi sucedido polo seu neto de 27 anos, o príncipe Carlos XVI Gustavo.
Intereses
Desde a súa adolescencia Gustavo Adolfo participou en investigacións arqueolóxicas. Xa de adulto, a arqueoloxía sería a disciplina onde destacaría de forma máis evidente. Participou en expedicións arqueolóxicas en Suecia, Exipto, Italia, Grecia e a China. De maneira autodidacta, foi un gran estudante de historia, arte chinesa e arquitectura. Outros intereses eran a botánica e a xardinería. No palacio Sofiero, a súa residencia estival, cultivou flores do xénero Rhododendron, das que sería un gran coleccionista. Gustáballe a vida ao aire libre, practicaba tenis e golf, e tivo unha casiña na Laponia onde practicaba a pesca.
Familia
De Gustavo VI Adolfo descenden o rei Carlos XVI Gustavo, fillo do príncipe Gustavo Adolfo —falecido traxicamente en 1947— e a raíña Margarida II de Dinamarca, filla da princesa Ingrid.
Galicia de noite
Galicia de noite foi un programa da Televisión de Galicia presentado por Xerardo Rodríguez Rodríguez que se emitiu no ano 1986, consistía en actuacións musicais e entrevistas e faladoiros de actualidade, estaba inspirado noutro programa de radio de igual nome que tamén presentaba Xerardo Rodríguez en Radio Popular de Vigo.
Letras suplementarias do alfabeto grego
Ao facer isto, letras frecuentes na Antigüidade foron abandonadas cando en -403 un dos alfabetos gregos foi adoptado en Atenas e logo se impuxo de feito no mundo helénico porque a lingua da cidade, base da koiné, non as precisaba. Outros caracteres (trazados secundarios dalgunhas letras e certas ligaduras tipográficas), utilizadas nos manuscritos e logo na imprenta, foron eliminadas entre o século XVIII e XIX, cando se quixo normalizar a escritura en Grecia.
Carl Jakob Sundevall
Traxectoria
Estudou na Universidade de Lund, onde obtivo un mestrado en Filosofía (M.Phil.) en 1823. Tras viaxar ao leste de Asia, estudou Medicina acadando o grao de doutor en 1830.
Niihau
Xeografía e xeoloxía
Nas praias da illa atópanse cunchas que se clasifican como xemas. De feito, son as únicas cunchas clasificadas como talles. As cunchas de Niihau así como a xoiería feita a partir delas é popular e achega ingresos adicionais aos habitantes da illa.
A súa xente
Os nativos hawaianos non están illados do resto do mundo, xa que Niihau sofre secas con regularidade que en ocasións obrigan á poboación a trasladarse de forma temporal a Kaua'i, ata que as precipitacións repoñen as reservas de auga doce.
1199
Mortes
Historia ano a ano
Proteína C reactiva
miniatura|dereita|Proteína C reactiva. A proteína C reactiva (CRP polas súas siglas en inglés ) é unha proteína que se encontra no sangue, que aumenta a súa concentración en resposta á inflamación, é dicir, é unha proteína da fase aguda. A súa función fisiolóxica é unirse á fosfocolina que se expresa na superficie de células moribundas ou mortas (e nalgúns tipos de bacterias) para activar o sistema do complemento por medio do complexo C1Q.
Dennis Poore
Carreira de NVT
Despois do colapso de BSA en 1972, os activos motociclistas de Manganese Bronze e BSA/Triumph fusionáronse en Norton Villiers Triumph Ltd. Poore foi nomeado presidente de NVT e rapidamente vendeu os importantes activos non relacionados coas motos de BSA. NVT foi asistida por importantes axudas do Goberno, que estaban ansiosos por evitar o colapso da industria británica de motocicletas. A reestruturación de Poore tornouse bastante draconiana, facendo que 3.000 dos 4.500 empregados foran despedidos. Isto levou á creación da Cooperativa Meriden que funcionou durante dez anos ata que se declarou en bancarrota. A produción de bicicletas BSA (a A65 twin e a A75 triple) cesou, e con Triumph perdida para Cooperativa, o único modelo de NVT foi a Norton Commando. Aínda que esta máquina gañou o premio de Motor Cycle News "Bike of the Year" durante varios anos, nada podía ocultar o feito de que a Commando era un deseño antigo. Eventualmente a produción da Commando finalizou e NVT terminou montando unha moto de trial asiática de 125cc. Non obstante, Norton pasou a fabricar unha moto cun motor Wankel de dobre rotor baseado no traballo de David Garside en BSA.
Proteína C reactiva
Funcións
A función fisiolóxica da CRP é unirse á fosfocolina, que se expresa na superficie das células moribundas ou xa mortas (e nalgúns tipos de bacterias) para activar o sistema do complemento. A CRP únese á fosfocolina das células danadas e de microbios e potencia a fagocitose por parte dos macrófagos. Crese que colabora coa unión do sistema do complemento con células danadas propias e as alleas ao organismo e potencia a fagocitose dos macrófagos mediada por opsoninas, que expresan receptores para a CRP. Tamén se cre que xoga un papel importante na inmunidade innata, como un sistema de defensa temperán contra as infeccións. Deste xeito, a CRP participa na eliminación das células necróticas ou apoptóticas.
Uso para o diagnóstico
A concentración normal no soro dun humano adulto é xeralmente menor de 10 mg/L, incrementándose lentamente coa idade. Atópanse niveis altos ao final do embarazo, inflamacións leves e infeccións virais (10–40 mg/L), infalamción activa, infección bacteiana (40–200 mg/L), infeccións bacterianas graves e queimaduras (>200 mg/L).
Luminol
O luminol pode aplicarse con spray uniformemente sobre a área examinada, e a presenza de cantidades traza dun oxidante activante causan que o luminol emita un resplandor azul que pode verse nunha habitación escura. O resplandor dura uns 30 segundos, pero o efecto pode documentarse con fotografías de longa exposición. É importante que se aplique o spray o máis uniformemente posible para evitar unha impresión nesgada, como pode ser que pareza que as trazas de sangue están máis concentradas nunhas áreas porque se aplicou alí máis luminol, e non porque realmente o estean. A intensidade do resplandor non indica a cantidade orixinalmente presente, senón que indica só a distribución de cantidades traza da substancia que quedaron na área investigada.
The End of the Line: How Overfishing Is Changing the World and What We Eat
The End of The Line: How Overfishing Is Changing the World And What We Eat (en galego, "O final da liña: Como a sobrepesca esta mudando o mundo e mailo que comemos") é un libro do xornalista Charles Clover sobre a sobrepesca. Clover, un editor de medio ambiente do Daily Telegraph (Londres), describe como a pesca moderna está a destruír os ecosistemas do oceano. Conclúe que o actual consumo a nivel mundial de peixe a nivel é insustentable. O libro prové de datos sobre a sobrepesca en varios dos hábitats oceánicos mundiais máis críticos, coma as zonas de pesca de Nova Inglaterra, as costas do oeste de África, os terreos europeos do norte do Atlántico, e o océano ao redor do Xapón. O libro conclúe con suxestións sobre como as nacións mundiais deberían comezar a pescar no océano de maneira sustentable.
Vilameá, Ambía, Baños de Molgas
Vilameá é un lugar da parroquia de Ambía no concello ourensán de Baños de Molgas na comarca de Allariz - Maceda. Tiña 25 habitantes no ano 2011 segundo datos do INE e do IGE, dos cales 9 eran homes e 16 mulleres. Iso supón un mantemento da poboación respecto a 2010, cando tiña 25 habitantes (9 homes e 16 mulleres).
Pseudolarix
Usos
É unha árbore moi atractiva como planta ornamental para parques e xardíns, é moi tolerante á calor e á humidade do verán crecendo con éxito no sueste dos EUA onde outros xéneros non teñen éxito. En Europa medra con éxito na rexión mediterránea con notábeis especies no norte de Italia; no afastado norte da Gran Bretaña medran a modo por mor dos fríos veráns daquela rexión.
John Lomax
Primeiros anos
Cando estaba a piques de cumprir 21 anos -e a súa obrigación legal de traballar na granxa familiar estaba a chegar ao seu fin- o seu pai permitiulle quedar coas ganancias dos cultivos dun dos seus campos. Lomax utilizou estes recursos económicos, xunto co diñeiro que obtivo ao vender o seu poni favorito, para pagar a súa educación. Cara a fins de 1887, ingresou no Granbury College desa localidade e en maio 1888 graduouse de profesor. Comezou o seu primeiro emprego impartindo clases nunha escola rural de Clifton, ao sueste de Meridian. Con todo, a medida que foi transcorrendo o tempo comezou a sentirse insatisfeito coa monotonía do pobo e o baixo salario que percibía, polo que en 1889 solicitou emprego no Weatherford College, que o contratou ao pouco tempo. En 1890, despois de asistir a un curso de verán no Eastman Business College de Poughkeepsie, Nova York, Lomax regresou a Texas para traballar como xefe do Departamento Empresarial do Weatherford College. Á súa vez, cada verán entre 1891 e 1894, asistiu a unha conferencia no Institute Chautauqua no Estado de Nova York, que foi pioneiro na educación de adultos.
Por aquel entón decidira que quería asistir a unha universidade de primeiro nivel; a súa primeira elección foi a Universidade Vanderbilt en Nashville, Tennessee, pero pronto se decatou que non lograría pasar os exames de ingreso. En 1895, á idade de 28 anos, matriculouse na Universidade de Texas en Austin, con especialización en literatura inglesa.
Archive of American Folk Song
Comezou así unha relación de dez anos coa Biblioteca do Congreso que implicaría non só a John, senón a toda a familia Lomax, incluída a súa segunda esposa, Ruby Terrill Lomax, profesora de clásicos e decana de mulleres na Universidade de Texas, con quen casou en 1934. Os seus fillos e fillas axudaron na súa investigación popular e nas operacións diarias do Arquivo: Shirley, que interpretou cancións que lle ensinou a súa nai; John Jr., que animou a asociación do seu pai coa Biblioteca; Alan Lomax que acompañou a John nas viaxes de campo e que desde 1937–42 serviu como primeiro empregado remunerado (aínda que moi nominalmente) do Arquivo como axudante de cargo; e Bess, que pasaba as fins de semana e as vacacións escolares copiando textos de cancións e facendo unha investigación comparativa de cancións.
Alcance da colección
Na súa introdución en 1942 á multivolume Checklist of Recorded Folk Song in the Library of Congress (en galego, "Lista de comprobación da canción popular gravada na Biblioteca do Congreso"), Harold Spivacke, xefe da División de Música da Biblioteca do Congreso, escribiu:
Legado
Como primeiro editor de folclore do Federal Writers 'Project, Lomax tamén dirixiu a reunión de narrativas de exescravos e ideou un cuestionario para que o empregasen os traballadores de campo do proxecto.
Microchirus theophila
Características
É moi semellante, na forma e coloración do corpo, ao linguado común do que se diferencia, ademais de polo seu menor tamaño, polas súas pequenas aletas pectorais, das que, a do lado oculado, presenta unha mencha escura na súa porción distal.
Cartilaxe de Meckel
Evolución
A cartilaxe de Meckel é unha peza cartilaxinosa a partir da cal evolucionaron as mandíbulas dos vertebrados. Orixinalmente esta cartilaxe era a cartilaxe inferior das dúas que sostiñan o primeiro arco branquial nos primeiros peixes. Despois, fíxose máis longa e forte e nela inseríronse os músculos necesarios para pechar a mandíbula que se estaba desenvolvendo.
Aromaticidade
Resonancia
330px|miniatura|Orbitais p no benceno.
Auínda que os mesmos se encontran por fóra do plano, aínda así poden interaccionar libremente entre eles e desta forma prodúcese unha deslocalización electrónica. Desta maneira, podemos notar que non existe unha cantidade de electróns dabondo como para que se formen enlaces dobees en todos os enlaces, pero a deslocalización electrónica proporciona electróns "extra" que fortalecen igualmente todos os enlaces dando lugar á simetría π do orbital molecular.
Río Rato
O río Rato é un afluente do Miño que discorre polas aforas da cidade de Lugo.
Festival Vilar de Mouros
400px|miniatura|dereita|[[Río Coura durante o festival en 2003.]]
O Festival de Vilar de Mouros é un festival de música, que se realiza no verán na vila portuguesa de Vilar de Mouros, en Caminha, á beira do río Coura.
Carballeda, Ribela, Coles
Carballeda é un lugar da parroquia de Ribela no concello ourensán de Coles na comarca de Ourense. Tiña 3 habitantes no ano 2011 segundo datos do INE e do IGE, dos cales 2 eran homes e 1 muller.
US Airways
Os hubs de US Airways son: o Aeroporto Internacional Douglas de Charlotte, o Aeroporto Internacional de Filadelfia, Aeroporto Internacional Sky Harbor de Phoenix e o Washington-Ronald Reagan.
Anos 80: Fusións e expansións
USAir experimentou un crecemento espectacular en 1987, tras comprar as aeroliñas Pacific Southwest Airlines (PSA) e Piedmont Airlines. As fusións converteron os aeroportos de Baltimore-Washington e Charlotte/Douglas en hubs da compañía, puntos desde os que as aeroliñas absorbidas operaban voos á Costa Oeste e servizos transatlánticos a Londres-Gatwick. Cando finalizou a adquisición de Piedmont en 1989, converteuse na maior fusión na historia da aeroliña.
A principios dos 90, USAir aumentou os seus servizos a Europa con voos a Londres, París e Frankfurt desde os seus tres hubs principais. A compañía formou novas sociedades: comprou un 40% de Trump Shuttle, que pasaría a operar como USAir Shuttle, e aceptou un importante investimento procedente de British Airways que supuxo o nacemento dunha das primeiras alianzas de aeroliñas. Así mesmo USAir realizou un importante desembolso para a construción dunha terminal vangardista no seu hub de Pittsburgh.
Peixe azul
O concepto de peixe azul (denominado tamén peixe graxo) atinxe esencialmente á proporción de graxa atopada entre os músculos do peixe. A denominación azul non atende a criterios biolóxicos, senón nutricionais. Os peixes azuis ou graxos son un grupo de peixes que conteñen máis dun 5% de graxa, mentres os peixes brancos ou magros conteñen aproximadamente só un 2%. Existe unha clase intermedia, os peixes semigraxos, coma a robaliza ou a dourada, que conteñen entre un 2 e un 5% de graxa aproximadamente.
Székesfehérvár
miniatura|dereita|400px| Fotogtrafía aérea de Székesfehérvár - Hungría Székesfehérvár (Alemán: Stuhlweißenburg, latín: Alba Regia, húngaro coloquial: Fehérvár, croata: Stolni Biograd, serbio: Stoni Beograd / Стони Београд, polaco: Białogród, eslovaco: Stoličný Belehrad) é unha cidade do centro de Hungría, situada a 65 km do sur de Budapest. Está habitada por 106.346 persoas (2001), das 430.000 persoas que forman o condado de Fejér na Trasdanubia central. Na Idade Media a cidade foi residencia da realeza e a máis importante cidade de Hungría. Na cidade 37 reis e 39 raíñas consortes foron coroados, as xoias da coroa seguen a conservarse na cidade na actualidade.
Peixe azul
Características nutricionais e de saúde
Con todo, é bo acoutar que como todo produto cárnico contén purinas, polo cal deben evitarse en caso de gota ou hiperuricemia.
Tirso Lorenzo Rodríguez
Traxectoria
Fillo do perito agrónomo Manuel Lorenzo Rodríguez e irmán de Venancio Lorenzo Rodríguez. Estudou a carreira sacerdotal que interrompeu en 1893. Emigrou á Arxentina, onde traballou como xornalista, fundou o diario El Heraldo, na localidade bonaerense de Lincoln. Colaborou nos periódicos de Bos Aires La Nación, Caras y Caretas, El Hogar, El Eco de Galicia e Mundo Argentino, onde sobresaíu como crítico literario. Presidente da primeira Casa de Galicia, ao estalar a guerra civil española incorporouse á causa republicana, responsabilizándose do Centro Republicano Español, do Ateneo Pi y Margall e da dirección de España Republicana. Neste periódico redactou a sección fixa "Fuego graneado", dende a que destacou como defensor da democracia española.
El Port de la Selva
250px|miniatura|El Port de la Selva. El Port de la Selva é un concello da provincia de Xirona, en Cataluña, que forma parte da comarca do Alt Empordà. Atópase no norte da Costa Brava e limita cos concellos de Llançà, Vilajuïga, Pau, Palau-saverdera, Roses e Cadaqués.
Tiña en 2015 unha poboación de 1.002 habitantes agrupados nos núcleos de Barlovent, Beleser, Cap de Bol, Erola, Far de s'Arenella, les Figuerasses, el Mirador, la Móra, Panoramar, Perabeua, Port de la Vall, el Port de la Selva, el Rec de Canet, Santa Isabel, s'Arenella, la Tamariua, la Vall de Santa Creu e la Vista.
Festival de Paredes de Coura
Festival de Culto
En 2005, a edición española da revista Rolling Stone clasificouno coma un dos cinco mellores festivais de verán de Europa.
Indie Cindy
Listaxe de cancións
Todos os temas compostos por Black Francis.
Salvatore Quasimodo
Traxectoria
En 1919 mudáronse a Roma e alí Salvatore matriculouse en enxeñaría no Politécnico. As dificultades económicas obrigárono a realizar diversos traballos para poder pagar os estudos universitarios, aínda que non os chegaría a terminar. Nesa época empezou a espertar nel o interese polo grego e o latín. En 1926 trasladouse a Reggio dei Calabria, ó conseguir alí unha praza de funcionario aparellador.
Field-programmable gate array
miniatura|dereita|Spartan FPGA de Xilinx. Field-programmable gate array ou FPGA é un controlador dixital lóxico programable, o que permite que un circuíto pode ser simulado a nivel de hardware por medio da programación.
Casiano de Prado
Traxectoria
Foi director do distrito mineiro de Aragón e Cataluña, e máis tarde das minas de Almadén, contribuíndo ó seu enriquecemento coas súas investigacións xeolóxicas. Despois de desempeñar outras misións en distintos lugares, entre eles as Minas de Riotinto, trasladouse a Madrid en 1849 para formar parte da Comisión para a Carta Xeológica de Madrid e Xeral do Reino (actual Instituto Xeolóxico e Mineiro de España). Foi director da Revista Minera, inspector xeral de Minas, membro de mérito da Sociedade Xeológica de Londres e académico da Real Academia de Ciencias Exactas, Físicas e Naturais de Madrid.
Empuriabrava
Tiña en 2014 unha poboación de 7.873 habitantes.
Juan Aparicio
Posguerra e censura
Aínda que del non dependía a política censora da ditadura, pois correspondía á Dirección Xeral de Propaganda, publicou en 1952 un artigo onde desprestixiaba a lingua galega a raíz do ensaio breve de Ramón Piñeiro Significado metafísico da saudade, publicado no número 1 da revista Grial, e que culminou nunha acentuación da censura ás producións ensaísticas e xornalísticas en galego. Pola contra, recomendou -por mediación de Xosé Filgueira Valverde- a publicación de Cómaros verdes, o libro de poemas de Aquilino Iglesia Alvariño logo de que a obra fose secuestrada pola censura.
Fento arborescente
Taxonomía
A clasificación máis actualizada é a de Christenhusz et al. 2011  (baseada en Smith et al. 2006, 2008) ; que tamén fornece unha secuencia lineal das licófitas e mais das monilófitas.
San Cristovo de Cea
Xeografía
O concello, de 93,9 km², abrangue 13 parroquias. Limita ao norte con Rodeiro (provincia de Pontevedra) e Carballedo (provincia de Lugo), ao sur con Maside, ao leste con Vilamarín e ao oeste con Amoeiro, Piñor e O Carballiño, do que o separa o río Arenteiro.
Ptuj
É unha cidade colorida, cunha vida nocturna diversificada. Hai moitos parques e espazos públicos dentro e fóra da cidade. Os aeroportos máis próximos son Ptuj Sport Aeródromo (Moškanjci), que está a sete quilómetros de distancia, e o Maribor Edvard Rusjan, que está a  dezaoito quilómetros de distancia.
Microchirus variegatus
Hábitat e distribución
É unha especie mariña, demersal, oceanódroma que habita en mares subtropicais, en fondos areosos e lamacentos, no Atlántico nororiental, entre os 60° N e os 15° N, e entre os 18° W e os 36° E, en augas das costas das illas Británicas, polo norte, até Mauritania (na baía de Nuadibú, ou du Lévrier, ao leste do cabo Branco), polo sur, e no mar Mediterráneo.
Parafuso
Características dos parafusos
Os parafusos defínenos as seguintes características:
A rolda nocturna
Representación
miniatura|245x245px|A compañía do capitán Cocq serviu de garda de honra na visita da raíña nai francesa a Amsterdam. Retrato de María de Médicis. (c. 1622) realizado por [[Peter Paul Rubens|Rubens, Museo do Prado (Madrid).]] A obra foi unha encomenda da Corporación de Arcabuceiros de Amsterdam para decorar o gran salón da Kloveniersdoelen, sede da compañía. Por ese motivo, Rembrandt concibiu unha tea de grandes dimensións, con preto de 5 metros de lonxitude e 3,87 metros de altura.
Contabilidade
Historia
Estas eran efectuadas baixo as normas da partida dobre a cal Paccioli aseguraba que só ensinaba porque xa se executaba moito antes polos mercadores, a partida dobre asegura que por cada aumento do activo no debe hai unha diminución nas contas do pasivo e capital dentro do haber, así mesmo habendo unha diminución nas contas do activo dentro do debe hai un aumento nas contas do pasivo e capital dentro do haber, así efectuándose as normas da partida dobre.
A rolda nocturna
Estrutura
miniatura|250x250px|Representación en bronce das personaxes da Rolda nocturna. Esculturas de Alexander Taratynov e Mikhail Dronov para conmemorar o cuarto centenario de nacemento de Rembrandt (2005). Rembrandt afastouse do convencional, evitando unha escena estática e formal, e xerando, por outra banda, unha de acción, máis do gusto do estilo barroco que entón imperaba.
Análise
Influenciado por Caravaggio, Rembrandt utiliza o chiaroscuro, creando fortes contrastes entre luz e sombra. O raio de luz provén da esquerda, segundo a dirección das sombras proxectadas. Esta luz, a pesar da súa concepción realista, non actúa uniformemente, sendo que ilumina e destaca personaxes concretas, mentres relega outras á sombra. En ocasións parece que nace do interior das figuras, como no caso da meniña que corre. A iluminación é a gran protagonista deste cadro, porque crea unha atmosfera máxica semiescura con sombras envolventes e luces cegadoras.
Proveniencia
Cando as tropas napoleónicas ocuparon os Países Baixos e Napoleón entronizou seu irmán Luís como rei de Holanda en 1806, a sede do concello converteuse en Palacio Real (función que aínda mantén) e os maxistrados municipais trasladaron o cadro á Trippenhuis (casa da familia Trip). Inmediatamente, Napoleón ordenou a súa volta ao palacio e mantívoo alí ata a caída do Imperio. Tras diso, A rolda nocturna volveu á Trippenhuis, onde permaneceu ata 1885, ano en que se finalizaron as obras do predio do Rijksmuseum e o cadro foi trasladado para a súa localización actual.
Durante a Segunda guerra mundial, para salvar o patrimonio artístico durante o conflito, as principais obras do Rijksmuseum foron depositados en distintos bunkers denominados "refuxios nacionais" construídos nas dunas de Heemskerk e Zandvoort. En 1942, os cadros foron trasladados a agochos en Steenwijk e Maastricht. miniatura|250x250px|Localización da Rolda nocturna no Rijksmuseum, onde é unha das súas máis importantes obras artísticas. A obra estivo escondida cinco anos, sendo a súa última localizacón un búnker no subsolo da capital de Limburgo. Foi separada do seu cadro e enrolada nun cilindro. O 25 de xuño de 1945, a obra volveu a Amsterdam, sendo restaurada no taller do Rijksmuseum.
Parafuso
Autorroscantes e autoperforantes para chapas metálicas e madeiras duras
As dimensións, tipo de cabeza e calidade están regulados por normas DIN.
Parafusos da raia cilíndrica para unións metálicas
miniatura|Parafuso con cabeza Allen (hexagonal) DIN  912.
Contabilidade
Tipos de contabilidade
Segundo os tipos de usuarios, poden ser:
Os Criterios de medición
Segundo o Marco Conceptual para a preparación e presentación dos estados financeiros, existen 4 criterios de medición:
Os activos rexístranse contablemente ao valor actual, descontando as futuras entradas netas de efectivo que se espera xere a partida no curso normal das operacións. Os pasivos rexístranse polo valor actual, descontando as saídas netas de efectivo que se necesitarán para pagar as obrigacións, no curso normal das operacións.
Parafuso
Cabezas
O deseño das cabezas dos parafusos responde, en xeral, a dúas necesidades: por unha banda, conseguir a superficie de apoio adecuada para a ferramenta de aperte de forma tal que se poida alcanzar a forza necesaria sen que a cabeza rompa ou deforme. Por outro, necesidades de seguridade implican (mesmo en regulamentos oficiais de obrigado cumprimento) que certos dispositivos requiran ferramentas especiais para a apertura, o que esixe que o parafuso (se este é o medio elixido para asegurar o peche) non poida desenroscarse cun desaparafusador convencional, dificultando así que persoal non autorizado acceda ao interior.
Cuilapa
Cuilapa é un municipio e a capital do departamento de Santa Rosa, localizado na República de Guatemala a 69 km da capital. Anteriormente chamouse Cuajiniquilapa.
Xosé María Díaz Castro
Obra
Díaz Castro publicou os seus primeiros versos ós dezasete anos na revista Lluvia de rosas de Tarragona, pero foi a súa entrada no seminario, e o contacto con Aquilino Iglesia Alvariño, o que exerceu un estímulo decisivo na súa promoción como escritor e para comezar a escribir en galego, publicando en El Progreso Villalbés o 6 de agosto de 1931 os seus primeiros versos en galego , Lembranzas e sospiros. Logo saíron Baix'o o calor (14/10/31), Lá vou, amor (22/01/32), As formigas (28/06/32), Era un contiño de fadas (8/8/32), e posteriormente escribiu dous cadernos de poesía, tamén en galego, Follas verdes en 1934 e Follas ô aire, que inclúe versos de 1932 a 1935, que finalmente quedaron inéditos. Tamén publicou poemas en Vallibria, Mundo de Ahora e Perla del Calvario.
Stamford Bridge
West Stand
A Bancada Oeste, recentemente actualizada, atópase ao longo do lado oeste do campo. Ten tres niveis, ademais dunha fila de Suites Executivas que se estenden ao longo da bancada.
Cruz Gallástegui
Traxectoria
En 1925 participou en Lugo no I Congreso de Economía Galega e en 1926 no III Congreso Agrario Rexional en Pontevedra, pronunciando unha conferencia sobre gandería galega. En 1927 asistiu ao V Congreso Internacional de Xenética, celebrado en Berlín, e en 1934 asistiu ao X Congreso Mundial de Lechería, en Roma e en Milán, representando ao Ministerio de Agricultura español. miniatura|Gallástequi en Vida Gallega en 1932. Despois dunha pequena crise, a Misión Biolóxica trasladouse a Pontevedra en 1927, onde se instalou de forma provisional na Deputación. En 1928 trasladáronse ao Pazo da Carballeira de Gandarón, de 10 hectáreas de extensión, e quedou instalada definitivamente a Misión no Pazo de Salcedo, co apoio económico das deputacións de Pontevedra e Ourense.
Lamborghini
Prototipos
No Salón do Automóbil de Pequín de 2012, Lamborghini deu a coñecer o Urus SUV. Este é o primeiro SUV de Lamborghini desde o LM002.
Cronoloxía dos modelos
{| border="0" style="background:Snow; color:Black" align="top" class="sortable wikitable" ! style="background:Black; color:White" width="150 px" |Data ! style="background:Black; color:White" width="150 px" |Serie ! style="background:Black; color:White" width="150 px" |Motor ! style="background:Black; color:White" width="600 px" |Descrición ! style="background:Black; color:White" width="120 px" |Velocidade máx. ! style="background:Black; color:White" width="150 px" |Imaxe ! colspan="6" |
Juan Lozano Rico
Juan Lozano Rico, nado en Vigo en 1933, foi un escritor español de máis de 800 novelas entre 1952 e 1983, principalmente do xénero da novela rosa baixo o pseudónimo Carlos de Santander. Gozou de notable éxito durante o franquismo. Tamén usou os pseudónimos Red Harland e John Grow.
José Rivero de Aguilar
José Rivero de Aguilar Gutiérrez de la Peña, nado en Santiago de Compostela o 28 de xullo de 1864 e finado na mesma cidade o 30 de marzo de 1929, foi un avogado, empresario e político galego.
Patrick Kluivert
Patrick Stephan Kluivert, nado en Ámsterdam o 1 de xullo de 1976, é un exfutbolista e actual adestrador neerlandés. Xogaba de dianteiro e foi internacional coa selección neerlandesa. Actualmente é o director da academia do FC Barcelona.
Paulo de Tarso
Traxectoria
Aínda que non cuestionou a autoridade imperial, proclamou a Xesús como o auténtico e único kirios (Señor) do universo, en quen non había acepción de persoas (nin xudeu nin pagán, ni home nin muller, nin escravo nin libre), como o unxido (Christos) por Deus como Mesías prometido non só para os xudeus senón para todos os pobos da terra. Isto concitoulle incomprensións, aldraxes, persecucións, maltratos, torturas, intentos de asasinato e a prisión en Antioquía e Roma. El mesmo deu testemuño dun enfrontamento co mesmo Pedro a quen acusou de contemporizar cos xudaizantes influentes que tentaban impoñer a Lei de Moisés aos cristiáns non israelitas. Cando era levado prisioneiro a Roma, sufriu un naufraxio que lle permitiu anunciar o Evanxeo en Malta.
Pensamento
Ese amor, manifestado na morte e resurrección de Xesús, ofrécese aos criminais e pecadores sen distinción de raza, sexo ou condición social. Nada pode afastar ao cristián dese amor (Rom. 8, 31-35) que fai nacer nel diversos carismas en beneficio de toda a comunidade.
Escritos
A Carta aos Hebreos, que se acolle a súa autoridade, hoxe en día unanimemente non se considera da súa autoría directa.
Alexander Selkirk
Os relatos
No ano 1711, apareceu Selkirk mencionado por vez primeira nun relato de Edward Cook, un oficial do Duchess e, de novo, en 1713 é mencionado no xornal The Englishman polo escritor sir Richard Steele que o entrevistou en varias ocasións. En 1712, o propio Woodes Rogers publicou un libro no que dá noticias das peripecias de Selkirk: A Cruising Viyage Round The World, que seguramente foi lido por Defoe.
Geoffrey Rush
Geoffrey Roy Rush, nado o 6 de xullo de 1951 en Toowoomba, é un actor australiano.
Diacríticos do alfabeto latino
Os signos obtidos poden ser considerados como novos grafemas, incluídos no alfabeto da lingua, ou como variantes do grafema fundamental que os leva, sen formar parte do alfabeto. Esta distinción é moi importante para a clasificación alfabética das palabras dun dicionario. Así, no galego e no castelán, a letra con diacrítico ñ considérase como unha letra independente, situada tras o n, mentres que á, é, í, ó, e ú son considerados como variantes. En francés ningunha das variantes con diacrítico de e (a saber: é, è, ê e ë) se considera como distinta do e a efectos da clasificación alfabética.
Enrique Pla
Traxectoria
Estudou filosofía, teoloxía e dereito canónico. Ordenouse en 1900 en Barcelona, foi profesor do Seminario de Barcelona, bispo de Ávila entre 1918 e 1935. Presidente de Acción Católica, foi un dos impulsores de Acción Popular. Nomeado bispo de Salamanca en 1935, tras a sublevación contra a República cedeu a Franco o seu palacio episcopal e escribiu a carta pastoral Las dos ciudades, onde xustificaba a rebelión de Franco, e que constituíu a fundamentación teolóxica do que denominou Cruzada.
Kiddy's Class - Skhuaban
Kiddy's Class en España e Portugal e Skhuaban no resto dos países é unha empresa do grupo Inditex creada en 1991 dentro das tendas de Zara. A partir de 2002 comezou a abrir tendas propias. A estratexia comercial era abrir Kiddy's Class en pequenas vilas e lugares onde non era rendible unha tenda de Zara.
Xavier Malián Crosas
Xavier Malián Crosas, máis coñecido como Xavi Malián, nado en Sant Hipòlit de Voltregà (provincia de Barcelona) o 5 de setembro de 1989, é un xogador catalán de hóckey a patíns que xoga de porteiro. Dende a tempada 2019-20 xoga no FC Porto.
Volaris
Historia
O 5 de xuño de 2012 a aeroliña lanzou un programa de viaxeiro frecuente chamado VClub. Ao día seguine PayPal converteuse nunhaalternativa de pago para a aeroliña, permitindo aos seus clientes mercar billetes directamente dende a páxina web da compañía. O 17 de setembro Volaris anunciou unha asociación de código compartido coa aeroliña alemá Condor Flugdienst.
O Malvedo, Ribela, Coles
O Malvedo é un lugar da parroquia de Ribela no concello ourensán de Coles na comarca de Ourense. Tiña 2 habitantes no ano 2011 segundo datos do INE e do IGE, dos cales 1 era home e 1 muller.
Campionato do Mundo de Motociclismo de 80 cc
O Campionato do Mundo de Motociclismo de 80cc foi a máxima competición internacional de motociclismo de velocidade, regulado pola FIM, na cilindrada de 80cc. O campionato disputouse entre os anos 1984, cando substituíu á categoría de 50cc, e 1989.
Tecido linfoide asociado ás mucosas
Papel en enfermidades
O MALT xoga un papel importante na regulación da inmunidade das mucosas. Pode ser o sitio onde se orixinan linfomas, xeralmente o linfoma non Hodgkin. Un tipo específico é o linfoma MALT ligado á bacteria estomacal Helicobacter pylori.
Economía dos Estados Unidos de América
Agricultura
A industria agrícola americana é a maior do mundo. As facendas americanas producen grandes cantidades de produtos vexetais, que son máis que suficientes para atender á demanda nacional. Os excedentes expórtanse. Os Estados Unidos son os maiores exportadores mundiais de produtos agrícolas do mundo.
Gandería
Aínda que a práctica da crianza de gado se espalle por todo país, esta industria está concentrada principalmente no suroeste e no centro-norte do país. A rexión central e occidental dos Estados Unidos tamén posúen grandes rabaños. O estado de Texas posúe o maior rabaño de gado no país. Outros estados que posúen grandes rabaños de gado son Montana, Colorado, California e Nevada.
A industria pecuaria americana ten enfrontado nas últimas décadas problemas meteorolóxicos coa seca. Isto fixo que a poboación do gado americano caese gradualmente nas últimas décadas. Debido ao alto consumo de carne bovina no país, os Estados Unidos pasaron a importar carne e gado do Canadá, principalmente de Alberta e de Ontario, para resolver ou minimizar o problema do diminución da poboación dos rabaños de gado americano.
Transportes e telecomunicacións
O Estados Unidos posúen unha extensiva rede de autovías, de ferrocarrís e de hidroavións. De feito, a quilometraxe destas redes son as maiores do mundo nas súas respectivas categoría. Existen uns 75 mil quilómetros de autovías e vías rápidas de alta capacidade. Para cada 100 habitantes, existen preto de 75 automóbiles. Canto aos transportes, os camións transportan cerca dun cuarto de toda a carga transportada no país.
Amos Oz
Amos Oz (hebreo, עָמוֹס עוֹז) nado en Xerusalén o 4 de maio de 1939 e finado en Tel Aviv o 28 de decembro de 2018), foi un escritor, novelista e xornalista israelí
Aliens
Decepcionantes secuelas
Con todo, a resposta sobre a procedencia dos aliens está na serie de revistas Aliens publicada en 1997. A serie foi o froito das ansias de saber máis por parte de moitos afeccionados e da tardanza na saída da súa terceira parte, o cal propiciou que máis dun continuase o guión pola súa conta. Quizais estas series de cómic quedarán para sempre como exemplo do que a saga puido ser e non foi. Ademais a saga Alien foi conectada coa de Predator nas revístas Aliens vs Predator e na película do mesmo nome.
Premios
Nomeada a 7 Oscars, finalmente foi galardoada co Oscar aos mellores efectos visuais e Oscar á mellor edición de son.
St. Stephen's Green
miniatura|250px|St Stephen's Green. miniatura|250px|Fonte en St Stephen's Green. miniatura|250px|Interior do St Stephen's Green Shopping Centre. St Stephen's Green, (en irlandés Faiche Stiabhna) é un parque público situado no centro da cidade de Dublín (Irlanda), nun dos extremos de Grafton Street, unha das rúas comerciais máis importantes da capital irlandesa.
Deseño
Ten forma retangular e unhas dimensións aproximadamente de 550 por 450 metros. No centro do parque hai un gran lago que é alimentado polas augas que lle chegan do Grand Canal de Portbello.
Falsa candorca
Descrición
Un trazo distintivo desta especie son as características curva e vulto (adoito chamado "o cóbado") a metade de camiño ao longo de cada unha das aletas pectorais, que son curtas e estreitas e están situadas en posición bastante adiantada.
Anátidos
Subfamilias
A familia subdivídese nas seguintes sufamilias:
Casimiro Curbelo
Traxectoria
Tamén foi vicepresidente do Consello de Entidades Canarias no Exterior (desde 1991 ata 1993).
Maurizio Cheli
Maurizio Cheli, nado en Zocca (provincia de Módena) o 4 de maio de 1959, é un astronauta italiano que formou parte da misión STS-75. Pasou un total de 15,74 días no espazo.
Traxectoria
Foi seleccionado pola ESA como membro do segundo grupo de astronautas europeos en xuño de 1992. Quedou cualificado como astronauta en 1993 para voos no transbordador espacial despois dun ano de adestramento. Participou na misión STS-75, pasando no espazo un total de 15,74 días. Despois proseguiu a súa carreira sendo nomeado xefe de pilotos de proba por Alenia Aeronautica en Torino, participando no desenvolvemento do Eurofighter Typhoon e noutros programas da compañía. Participou como piloto de demostración nas mostras aéreas de París de 1997, 1999, 2001, 2003 e 2005. En decembro de 2007 foi nomeado director de desenvolvemento operativo de Alenia Aeronautica.
Sal Mineo
Traxectoria
Dende pequeno quixo ser actor, e sempre recibiu o apoio da súa nai, que o matriculou nunha escola de danza e teatro. Moi pequeno, estreouse en Broadway nun papel en The Rose Tattoo, con Maureen Stapleton e interpretando o mozo príncipe Yul Brynner no musical The King and I. A partir de 1951, comezou a aparecer tamén na televisión antes de debutar no cinema en 1955, no filme Pevney Joseph Six Bridges to Cross, onde superou a Clint Eastwood para obter o papel. O seu primeiro grande éxito chegou con Rebelde sen causa, filme protagonizado por James Dean, onde interpretou o mozo problemático John Plato Crawford. Este desempeño resultou nunha candidatura ao Oscar ao mellor actor secundario (un dos candidatos máis novos ) e axiña aumentou a súa popularidade. O biógrafo Paul Jeffers contou que Mineo recibiu miles de cartas de mozas, foi assediado por elas en aparicións públicas e escribiu "namorou as mulleres máis bonitas de Hollywood e Nova York". Ao final dos anos 1950 o actor era unha celebridade, por veces referido como o "Switchblade Kid", un apelido que gañou polo seu papel como criminal no filme Crime in the Streets.
Carlos de Viana
Querelas dinásticas
El rexeita estas propostas e tras reconciliarse co seu pai volve a Navarra en 1459, con 38 anos de idade e comezan as conversacións para casar coa media irmá de Henrique IV de Castela, (Isabel a Católica), entón de tan só 9 anos de idade. Con todo, a oposición de Xoán II, que pensaba no medio irmán de Carlos, Fernando, entón de 7 anos de idade, foi tan violenta que ordenou desarmar e prender ao seu fillo Carlos en Lleida o 2 de decembro de 1460. Foi levado despois a Aitona e máis tarde á prisión de Morella. Esta imprudente medida alborotou a todo o reino e cataláns e navarros alzáronse no seu favor. Esta insurrección pronto chegou a ser xeral e Xoán II tivo que ceder e pór en liberdade ao príncipe o 25 de febreiro de 1461.
Ao chegar Carlos a Barcelona fíxoselle un recibimento apoteótico (12 de marzo de 1461) converténdose nun símbolo para os cataláns, alzados contra Xoán II ao que deixaron de aceptar como rei ao empeñar este monetariamente a Luís XI de Francia o Rosellón e a Cerdaña, como o era para a gran maioría dos soliviantados nobres navarros beaumonteses.
Sociedad Deportiva Octavio
Historia
Na tempada 1997-98, o Octavio perdeu a categoría volvendo á División de Honra "B". A partir dese ano, o Octavio comezou a intercalar tempadas na División de Honra "B" con tempadas en ASOBAL (das últimas 13 tempadas: 6 en ASOBAL e 7 na División de Honra "B") gañando a sona de equipo "ascensor".
Nou Mestalla
Introdución
A maqueta do futuro estadio foi destapada á vez polo presidente da Generalitat Valenciana, Francisco Camps, e a alcaldesa da cidade, Rita Barberá, ante a mirada do entón presidente do Valencia, Juan Bautista Soler. A construción do estadio foi e é motivo de numerosas protestas e accións xudiciais, emprendidas polos veciños da zona e polos lexítimos propietarios dos terreos. Existen, tamén, investigacións abertas no Parlamento Europeo. Ata a data, a empresa privada Valencia SAD non perfeccionou a permuta, construíndose o estadio nun terreo municipal, espazo que estaba reservado para a creación de equipamentos e instalacións públicas, segundo despréndese o Plan Director de Instalacións Deportivas 2000, aprobado pola alcaldesa de Valencia, Rita Barberá.
O estadio
Na fachada do novo estadio represéntanse os barrios de Valencia e o río Turia. Terá unha capacidade para 77.000 espectadores e poderá albergar competicións de atletismo. Será un campo de 5 estrelas segundo a UEFA. Terá 3.500 prazas de garaxe baixo o estadio, diferentes zonas vip's e un auditorio para asembleas e reunións.
A Fontaíña, Remesar, Bóveda
A Fontaíña é un lugar da parroquia de Remesar no concello lugués de Bóveda, na comarca da Terra de Lemos. Segundo o IGE, en 2012 tiña 2 habitantes (1 home e 1 muller).
The Troggs
The Troggs é unha banda de rock británica dos anos 60 formada por Reg Presley (vocais), Chris Britton (guitarra), Pete Staples (baixo) e Ronnie Bond (batería) en Andover, no sur de Inglaterra.
Sa Pobla
250px|miniatura|Localización de Sa Pobla miniatura|dereita|500px|Vista do municipio Sa Pobla é un concello das Illas Baleares. Esténdese por unha área de 48.59 km² onde no ano 2007 vivían 12.141 habitantes. Encóntrase na illa de Mallorca.
Historia da comunidade xudía de Allariz
Creación da xudaría
miniatura|Los judios en Orense, siglos XV al XVII. [[Benito F. Alonso.]] A principal característica da comunidade xudía alaricana e que se tratou da primeira en Galiza que foi apartada a vivir nunha área separada da poboación cristiá. A lexislación obrigaba á segregación das comunidades étnicas e relixiosas, mais todo parece indicar que na vida cotiá obviábase ou difuminábase este rigorismo, con todo, deberon producirse numerosos conflitos entre ambas comunidades, a xulgar polas sucesivas cartas de avenencia e conciliación existentes. A primeira destas cartas data do ano 1249, e nela se pode ver un intento de achegamento entre a comunidade cristiá das inmediacións do adro de S. Pedro e a comunidade xudía dos suburbios da mesma parroquia e de Vilanova:
A sinagoga
En 1994, no Catálogo de Bens de Interese Cultural identificábase o número seis da rúa Nova como o edificio que acollera a sinagoga da vila «cando o barrio xudeu estaba no seu apoxeo».
Universidade Libre de Berlín
miniatura|250px|Selo da Universidade Libre de Berlín
Ácido adípico
{{Chembox }} }}
O ácido adípico ou ácido hexanodioico é un composto orgánico coa fórmula (CH2)4(COOH)2. Desde unha perspectiva industrial, é o ácido dicarboxílico máis importante, xa que se producen anualmente uns 2,5 miles de millóns de kg deste po cristalino, principalmente como precursor para a produción do nailon. Porén, o ácido adípico raramente aparece na natureza. Úsase ramén como aditivo alimentario, e o número E que se lle deu foi o E355.
Preparación e reactividade
Procesos relacionados empezan a partir de ciclohexanol, que se obtén a partir da hidroxenación de fenol.
Métodos alternativos de produción
Outro método é a clivaxe oxidativa de ciclohexeno usando a peroxidase de hidróxeno. O produto residual é auga.
Usos
Un 60% dos 2,5 mil millóns de kg de ácido adípico producidos ao ano é utilizado como monómero para a produción de nailon por unha reacción de policondensación con hexametileno diamina formando nailon 66. Outras aplicacións imortantes tamén implican polímeros; é un monómero para a produción de poliuretano e os seus ésteres son plastificantes, especialmente en PVC.
Network, un mundo implacable
Argumento
Porén, o seu comportamento louco fai que os responsables do seu ascenso decidan detelo.
Maside
Galería de imaxes
Ficheiro:Cruceiro - Maside.JPG|Cruceiro de Maside Ficheiro:Cruceiro detalle basa- Maside.JPG|Representación de Eva e Adán no cruceiro </Gallery>
Lugares de Maside
Para unha lista completa de todos os lugares do concello de Maside vexa: Lugares de Maside.
Camilo Rodríguez Pérez
Camilo Rodríguez Pérez, nado no Carballiño cara a 1912 e finado na mesma vila o 21 de novembro de 2007, foi un comerciante e político galego.
O fóra da lei
O fóra da lei (en The Outlaw Josey Wales) é un filme estadounidense dirixido e protagonizado por Clint Eastwood que foi estreado en 1976. O elenco de actores está formado por Clint Eastwood (que interpreta a Josey Wales), Chief Dan George, Sondra Locke, Sam Bottoms e Geraldine Keams. Está ambienado na Guerra Civil Estadounidense e conta a historia dun granxeiro de Missouri cuxa familia é asasinada por militantes da Unión.
Ohsumi
Características
Os satélites Ohsumi consistían nun conxunto reducido de instrumentos (acelerómetros, un termómetro e varios transmisores) acaroados á cuarta etapa dun foguete L-4S. Iban equipados con varias antenas e a alimentación eléctrica era proporcionada por unha batería de cinc e óxido de prata cunha capacidade de 5 Ah. Tiñan unha masa de 24 kg.
Gustavo V de Suecia
Príncipe herdeiro
Os príncipes realizaron varias viaxes a partir de 1890, entre elas unha a Exipto. En 1898, a princesa Vitoria enfermou e por motivos de saúde tivo que viaxar frecuentemente a Roma.
LOT Polish Airlines
O ano 1989 marcou o comezo do rápido desenvolvemento da aeroliña. LOT comezou a retirar os seus vellos avións soviéticos e comezou a renovar a frota. Coa chegada do primeiro Boeing 767-300ER, LOT iniciou servizos intercontinentais a Chicago, Newark, Toronto e Nova York. Estas catro rutas principais teñen sido os voos máis populares de LOT, especialmente durante o verán cando oitos polacos regresan ao seu país de vacacións.
Another Gay Movie
Another Gay Movie é unha película norteamericana dirixida por Todd Stephens estreada no ano 2006, que conta a historia de catro amigos gais que queren perder rapidamente a virxindade. Boa parte do filme é unha parodia de American Pie, onde hai catro homes heterosexuais co mesmo fin sexual.